title: ستيوارت راسل
text: راسل عندو عدد لكتوبا ألّفهوم، و ساهم ف إنتاج وتائقيات، و بان ف التلفازة باش يهضر على مواضيع ف التخصص ديالو شحال من مرة. و خدا عدد د الجوايز، بحال جايزة لمؤتمر الدولي لمشتارك على الدكا لإصطناعي د لورديناتور و لفيكر ف 1995. ف 2021، خدا وسام رتبة لإمبراطورية لبريطانية. و ف 2022، خدا جايزة التفوق ف لبحت من لمؤتمر الدولي لمشتارك على الدكا لإصطناعي د لورديناتور و لفيكر باش يكون تاني شخص كياخد الجوايز ديال هاد لمعهد بجوج. عندو عدد د الجوايز و التشريفات خرين.